ການເປີດກ້ວາງໃນມຽນມາ ອາດນໍາໄປສູ່ ບັນຫາສິດທິມະນຸດ ເພີ່ມຂຶ້ນ (ວີດິໂອລາວ/ອັງກິດ)
ອົງການ World Vision ກໍາລັງ​ປຸກລະດົມ ໃຫ້​ເກີດ​ຄວາ​ມຕື່ນ​ຕົວ​ ຫຼາຍ​ຂຶ້ນກ່ຽວ​ກັບ​ບັນຫາ​ການຄ້າມະນຸດ ແລະ​ການ​ສວາຍ​ໃຊ້ແຮງງານເດັກ.
ຂະນະນີ້ ປາກົດວ່າມີບໍລິສັດຈາກຕ່າງປະເທດຫຼາຍເພີ່ມຂຶ້ນ ທີ່ກໍາລັງທະຍອຍເຂົ້າ ໄປລົງທຶນໃນມຽນມາ ຫຼັງຈາກມຽນມາໄດ້ຮັບການຜ່ອນຜັນ ການລົງໂທດຈາກສະຫະລັດແລະສະຫະ ພາບຢູໂຣບ ພາຍຫຼັງການປະຕິຮູບຕ່າງໆ ທາງດ້ານການເມືອງໃນມຽນມາເມື່ອບໍ່ດົນມານີ້ ແຕ່ Scott Stearns ຜູ້ສື່ຂ່າວວີໂອເອປະຈໍາກະຊວງຕ່າງປະເທດສະຫະລັດ ລາຍງານວ່າ ລັດຖະບານໂອບາມາກ່າວວ່າ ຕົນຄາດໝາຍໃຫ້ບັນດານັກລົງທຶນຈາກສະຫະລັດ ເປັນຜູ້ນໍາ ພາໂດຍປະຕິບັດໂຕໃຫ້ເປັນຕົວຢ່າງໃນການປັບປຸງ ສະພາບການດ້ານແຮງງານໃຫ້ດີຂຶ້ນໃນມຽນມານັ້ນ ທ່າມກາງທີ່ມີຄວາມເປັນຫ່ວງກັນວ່າ ການທີ່ມຽນມາເປີດກວ້າງຫລາຍຂຶ້ນນັ້ນ ກໍອາດຈະສົ່ງຜົນໃຫ້ບັນຫາການລັກລອບຄ້າຂາຍມະນຸດ ຮ້າຍແຮງຂຶ້ນໄປອີກກໍໄດ້ ຊຶ່ງທອງປານ ມີລາຍລະອຽດມາສະເໜີທ່ານໃນອັນດັບຕໍ່ໄປ ການລົງໂທດຂອງສະຫະລັດແລະສະພະພາບຢູໂຣບຕໍ່ມຽນມານັ້ນ ແມ່ນໄດ້ ສ້າງຄວາມ ເດືອດຮ້ອນໃຫ້ແກ່ວົງການທະນາຄານຂອງມຽນມາໄປຕາມໆກັນ ເຮັດໃຫ້ຍາກຫຼາຍຂຶ້ນ ສໍາລັບບໍລິສັດຕ່າງປະເທດທີ່ຈະໄປລົງທຶນໃນມຽນມາ ແຕ່ພ້ອມກັບທີ່ການລົງໂທດດັ່ງກ່າວໄດ້ຖືກໂຍະຍານໃຫ້ແລ້ວນັ້ນ ບໍລິສັດໃຫຍ່ໆຂອງ ອາເມຣິກາ ເຊັ່ນ Google ບໍລິສັດຜະລິດນໍ້າອັດລົມໂຄຄາໂຄລາ ແລະບໍລິສັດຜະລິດລົດ General Motors ກໍກໍາລັງນໍາໜ້າໃນການເຂົ້າໄປລົງທຶນໃນມຽນມາ ໃນການພົບປະ ກັບພວກຜູ້ນໍາບໍລິສັດໃຫຍ່ໆ ກ່ອນທີ່ຄະນະຜູ້ແທນການຄ້າສະຫະລັດທີ່ໃຫຍ່ທີ່ສຸດທີ່ ເຄີຍມີມາ ຈະອອກເດີນທາງໄປຍັງມຽນມານັ້ນ ທ່ານນາງ ຮິລແລຣີ ຄລິນຕັນ ລັດຖະ ມົນຕີຕ່າງປະເທດສະຫະລັດ ໄດ້ບອກພວກເຂົາເຈົ້າວ່າ ທ່ານນາງຄາດໝາຍໃຫ້ບໍລິສັດ ເຫຼົ່ານີ້ ເປັນຕົວແທນນໍາມາຊຶ່ງການປ່ຽນແປງໃນທາງບວກຢູ່ໃນມຽນມານັ້ນ ໂດຍການ ປະກອບທຸລະກິດແບບທີ່ມີຄວາມຮັບຜິດຊອບ ທ່ານນາງຄລິນໄດ້ບອກ ທ່ານເທນ ເຊນ ປະທານາທິບໍດີມຽນມາວ່າ ວໍຊິງຕັນຈະສະໜອງ ຕອບຕໍ່ການປະຕິຮູບຂອງມຽນມານັ້ນ ບົນພື້ນຖານຂອງ ການເຄື່ອນໄຫວຕອບຕໍ່ການ ເຄື່ອນໄຫວແຕ່ລະຢ່າງໄປ ໃນຂະນະທີ່ລັດຖະ ບານຂອງທ່ານ ອະນຸມັດໃຫ້ສະຫະພັນກໍາ ມະບານຕ່າງໆມີສະຖານະພາບ ຢ່າງຖືກຕ້ອງຕາມກົດໝາຍ ໂຍະຍານການກວດກາສື່ ມວນຊົນ ແລະປ່ອຍຕົວພວກນັກໂທດການເມືອງນັ້ນ ແຕ່ຍ້ອນອັດຕາຄວາມທຸກຈົນ ຢູ່ໃນລະດັບ 30 ເປີເຊັນຢູ່ໃນມຽນມານັ້ນ ທ່ານ Ramesh Shrestha ຜູ້ຕາງໜ້າອົງການຢູນິເຊຟ ປະຈໍາມຽນມາ ກ່າວວ່າ ຄວາມສ່ຽງອັນໃຫຍ່ຫຼວງ ທີ່ສຸດທີ່ໜ້າເປັນຫ່ວງຢ່າງນຶ່ງຢູ່ໃນມຽນມາເວລານີ້ ກໍຄືການສວາຍໃຊ້ປະໂຫຍດຈາກພວກ ເດັກນ້ອຍ ທ່ານ Shrestha ກ່າວວ່າ: Jesse Eaves ທີ່ປຶກສາອາວຸໂສດ້ານນະໂຍບາຍກ່ຽວກັບການພິທັກປົກປ້ອງເດັກ ປະຈໍາກຸ່ມຊ່ວຍເຫຼືອ World Vision ກ່າວວ່າ ສິ່ງສໍາຄັນກໍຄືກໍາລັງມີການເອົາບາດ ກ້າວຕ່າງໆ ໄປໃນທາງບວກ ທ່ານ ອີວສ໌ ກ່າວວ່າ: “ພວກເຮົາ ໄດ້ເຫັນຫຼາຍໆປະເທດຄືກັນກັບ ມຽນມາ ມາແລ້ວ  ທີ່ເລີ້ມຈະຕັ້ງ ໜ້າສຶກສາເບິ່ງຢ່າງຈິງຈັງ ກ່ຽວ ກັບສິ່ງທີ່ກໍາລັງເກີດຂຶ້ນຢູ່ໃນເຂດ ຊາຍແດນຂອງພວກຕົນ ສິ່ງທີ່ ກໍາລັງເກີດຂຶ້ນຕໍ່ປະຊາຊົນຂອງ ພວກຕົນ ແລະກໍພະຍາຍາມ ຕອບສະໜອງຢ່າງເໝາະສົມຕໍ່ ສິ່ງເຫລົ່ານັ້ນ ” ທ່ານ ອີວສ໌ ກ່າວອີກວ່າກຸ່ມຊ່ວຍ ເຫຼືອ World Vision ກໍກໍາລັງ ປຸກລະດົມສ້າງໃຫ້ເກີດຄວາມ ຕື່ນຕົວຫຼາຍຂຶ້ນກ່ຽວກັບບັນຫາ ການລັກລອບຄ້າມະນຸດ ແລະ ການສວາຍໃຊ້ປະໂຫຍດເດັກ ເຊ່ນໃຊ້ແຮງງານເດັກຢູ່ໃນມຽນ ມານັ້ນ ໂດຍການພົວພັນເຮັດ ວຽກກັບພວກທີ່ລອດມາໄດ້ ທ່ານ ອີວສ໌ ກ່າວວອີກວ່າ: ແນວຄິດດັ່ງກ່າວນີ້ ໄດ້ສະທ້ອນອອກຢູ່ໃນຄວາມເຫັນຂອງທ່ານ Derek Mitchell ເອກອັກຄະລັດຖະທູດສະຫະລັດຄົນໃໝ່ປະຈໍາມຽນມາ ທີ່ເວົ້າວ່າ ການລົງທຶນຂອງ ຕ່າງປະເທດສາມາດທີ່ຈະນໍາພາປະເທດນີ້ ກ້າວໄປສູ່ການມີຄວາມໂປ່ງໃສ ແລະ ຄວາມຮັບຜິດຊອບຫລາຍ ຂຶ້ນກວ່າເກົ່າ